Document ID: 32007R0435

NARIADENIE KOMISIE (ES) č. 435/2007
z 20. apríla 2007,
ktorým sa mení a dopĺňa nariadenie (ES) č. 1010/2006 o určitých výnimočných opatreniach na podporu trhu v sektore vajec a hydiny v určitých členských štátoch
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajcami (1), a najmä na jeho článok 14 ods. 1 prvý pododsek písm. b),
so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom (2), a najmä na jeho článok 14 ods. 1 prvý pododsek písm. b),
keďže:
(1)
Niektoré členské štáty majú ťažkosti pri dodržaní uzávierky stanovenej v článku 10 nariadenia Komisie (ES) č. 1010/2006 (3) na vykonanie platieb prijímateľom výhod vyplývajúcich z výnimočných opatrení na podporu trhu, teda do 31. marca 2007. Vzhľadom na to, že ide o prvú implementáciu takýchto výnimočných opatrení na podporu trhu, trvalo dlho, kým sa zaviedli správne postupy. Je preto potrebné predĺžiť dátum uzávierky platieb o dva mesiace.
(2)
Nariadenie (ES) č. 1010/2006 by sa preto malo zodpovedajúcim spôsobom zmeniť a doplniť.
(3)
Keďže súčasne stanovená uzávierka sa končí 31. marca 2007, je potrebné ustanoviť, aby sa toto nariadenie uplatňovalo od 1. apríla 2007.
(4)
Opatrenia stanovené v tomto nariadení sú v súlade so stanoviskom Riadiaceho výboru pre hydinové mäso a vajcia,
PRIJALA TOTO NARIADENIE:
Článok 1
V článku 10 nariadenia (ES) č. 1010/2006 sa znenie „pred 31. marcom 2007“ nahrádza slovami „pred 31. májom 2007“.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. apríla 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. apríla 2007

Labels: 0
3
17
6